เป็นโรคกระเพาะตั้งแต่อายุ15จนปัจจุบันอายุ19 เวลาเป็นจะปวดช่วงลิ้นปี้ไปถึงหลังบางครั้งก็เจ็บท้องด้านซ้ายแบบจี๊ดๆไปหาคลีนิคได้ยามาทานก็ไม่หายค่ะทั้งๆที่เริ่มกินข้าวตรงเวลาได้เป็นเดือนแล้วค่ะ เป็นคนไม่กินเผ็ด น้ำอัดลม ของหมักดองก็ไม่ยุ่งเลยตั้งแต่เด็ก และช่วงนี้รู้สึกหน่วงๆแถวท้องน้อยล่างซ้าย(เฉพาะบางครั้ง)ร่วมด้วยค่ะ จะมีสิทธิ์เป็นมะเร็งกระเพาะอาหารมั้ยคะ กังวลมาก
สวัสดีค่ะ โรคกระเพาะอาหารอักเสบ หรือโรคกระเพาะ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผล และเพิ่มความเสี่ยงในการเป็นโรคมะเร็งกระเพาะอาหารได้ดังนั้นจึงควรควบคุมและลดปัจจัยที่จะทำให้กระเพาะอาหารเป็นแผลเรื้อรังจนเกิดการกลายไปเป็นเซลล์มะเร็ง โดยการใช้ยาลดกรดในกลุ่มโปรตอน ปั๊ม อินฮิบิเตอร์ (Proton Pump Inhibitors) หรือ เอช 2 รีเซพเตอร์ แอนตาโกนีสต์ (H2-Receptor Antagonist หรือ H2 Blocker) เพื่อลดการหลั่งกรด ช่วยรักษาแผลในกระเพาะอาหาร โดยควรใช้ภายใต้การดูแลของแพทย์ ร่วมกับรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น ในบางคนอาจเป็นพวกอาหารเผ็ด อาหารรสจัด หรือน้ำอัดลมหากมีอาการถ่ายดำ ถ่ายเป็นเลือด อาเจียนเป็นเลือด ปวดท้องมาก น้ำหนักลด กินได้น้อยผิดปกติ ควรรีบไปพบแพทย์อ่านเพิ่มเติม